
Απρίλιος 2012. Το Πρόγραμμα του ΙΜΚ μετά το Πάσχα
(από 18 Απριλίου 2012)

ΚΙΝΗΜΑΤΟΓΡΑΦΙΚΕΣ ΠΡΟΒΟΛΕΣ 
Από την Πέμπτη 19 έως την Τρίτη 24 Απριλίου 2012

μία ανεξάρτητη - no budjet, βραβευμένη σουρεαλιστική κωμωδία  από την Θεσσαλονίκη στο Ίδρυμα Μ. Κακογιάννης

Σκηνοθεσία: Γιώργος Παπαϊωάννου 

Παραγωγή: OTiNaNAi Productions
Βραβείο Κοινού Kαλύτερης Ελληνικής Ταινίας

&

Tιμητικό Bραβείο «Μιχάλης Κακογιάννης»

στο 52ο Φεστιβάλ Κινηματογράφου Θεσσαλονίκης (2011)

http://vimeo.com/39448348
ΣΥΝΟΨΗ

Σε ένα σουρεαλιστικό παράλληλο σύμπαν, η Θεσσαλονίκη έχει τον δικό της προστάτη υπερήρωα: τον Σούπερ Δημήτριο. Μεταμφιεσμένος ως Δημήτρης Χριστοφορίδης, δημοσιογράφος για το περιοδικό Χρυσή Ιερουσαλήμ, μάχεται για την αλήθεια, τη δικαιοσύνη και το Eλληνοχριστιανικό Iδεώδες. Ένα βράδυ, ο χειρότερος εφιάλτης της πόλης επιστρέφει. Ο Κάπτεν Φ.ΡΟΜ είναι πάλι εδώ, για να διεκδικήσει αυτό που προσπαθεί να πετύχει εδώ και χρόνια: να τον αναγνωρίσουν όλοι με το πραγματικό του όνομα… το όνομα που του αξίζει… το όνομα που του ταιριάζει. Οι δύο ήρωες παρασύρονται σε μια σύγκρουση που τσαταλιάζει τα νεύρα του θεατή μέχρι τη τελική κορύφωση της, σε μια αρχετυπική μάχη μεταξύ του καλού και του κακού...

ΛΙΓΑ ΛΟΓΙΑ ΓΙΑ ΤΗΝ ΤΑΙΝΙΑ

Σούπερ Δημήτριος είναι η τελευταία μεγάλου μήκους ταινία της ανεξάρτητης κινηματογραφικής ομάδας OTiNaNAi Productions, σε σκηνοθεσία Γιώργου Παπαϊωάννου.  Πρόκειται για μια μηδενικού προϋπολογισμού παραγωγή που έκανε πρεμιέρα στο 52ο Φεστιβάλ Κινηματογράφου Θεσσαλονίκης και απέσπασε το Βραβείο Κοινού Kαλύτερης Ελληνικής Ταινίας, το οπoίο,  για πρώτη φορά, συνοδεύτηκε και από το Tιμητικό Bραβείο «Μιχάλης Κακογιάννης». Ο Σούπερ Δημήτριος διαδραματίζεται στη Θεσσαλονίκη και η υπόθεση συνδυάζει τα διάφορα πολιτιστικά χαρακτηριστικά στοιχεία της πόλης, μαζί με κάποια της σύγχρονης πολιτικής ιστορίας. Όλα τα παραπάνω, σε συνδυασμό με τα μεγαλομανή κλισέ, που είναι απαραίτητα για μια υπερηρωϊκή ταινία, έχουν σκοπό να δημιουργήσουν μια πρωτότυπη σουρεαλιστική κωμωδία.

ΒΙΟΓΡΑΦΙΚΟ ΣΚΗΝΟΘΕΤΗ

Ο Γιώργος Παπαϊωάννου γεννήθηκε στη Θεσσαλονίκη τον Ιανουάριο του 1980. Σπούδασε Πολιτικός Μηχανικός στη σχολή του Α.Π.Θ. και είναι αυτοδίδακτος κινηματογραφιστής. Έχει εργαστεί πάνω σε μικρού και μεσαίου μήκους ψηφιακά φιλμ, μουσικά βίντεο και video art. Από το χειμώνα του 2009 ζει και εργάζεται στην Αθήνα.

ΒΙΟΓΡΑΦΙΚΟ (ΟΤΙΝΑΝΑΙ PRODUCTIONS)

Η OTiNaNAi Productions είναι μια βραβευμένη ανεξάρτητη ομάδα παραγωγής κινηματογραφικών ταινιών χαμηλού προϋπολογισμού. Δραστηριοποιείται από το 2002 μέχρι σήμερα, έχοντας στο ενεργητικό της δεκάδες ψηφιακά φιλμ, αμιγώς χιουμοριστικού περιεχομένου. Με κύρια όπλα τις ευρεσιτεχνίες, την αγάπη για το σινεμά και τις νέες τεχνολογίες, η OTiNaNAi Productions συμμετέχει ενεργά στο χώρο του κινηματογράφου και των νέων ψηφιακών μέσων, προσπαθώντας να παρουσιάσει έναν εναλλακτικό τρόπο δημιουργίας και έκφρασης.

Βραβεία:
2008 H Αγάπη Για Το Frisbee (2ο βραβείο στο 1ο Athens Public Digital Film Festival)
2011 Σούπερ Δημήτριος (Βραβείο Κοινού & Βραβείο "Μιχάλης Κακογιάννης" στο 52ο Φεστιβάλ Κινηματογράφου Θεσσαλονίκης)

ΣΥΝΤΕΛΕΣΤΕΣ

	Σκηνοθεσία:

	Γεώργιος Παπαϊωάννου


	Σενάριο:

	Αλέξανδρος Στογιάννης,  Σπύρος Παπαναούμ,
Δημήτρης Παπαβασιλείου, Γεώργιος Παπαϊωάννου,
Αργύρης Πούγγουρας, Μπάμπης Παπαποστόλου,
Δημήτρης Βαϊνάς


	Κάμερα:

	Γεώργιος Παπαϊωάννου, Σπύρος Παπαναούμ


	Κοστούμια:

	Όλγα Σφέτσα, Αλέξανδρος Στογιάννης,
Θανάσης Καμπουρίδης, Ανέστης Δερέκας


	3d Modelling & Animation:

	Ανέστης Δερέκας, Αλέξανδρος Στογιάννης,
Γεώργιος Παπαϊωάννου, Δημήτρης Παπαβασιλείου


	2D/3D Compositing:

	Γεώργιος Παπαϊωάννου


	Επιμέλεια Green Screen:

	Βαγγέλης Μολυβιάτης 


	Color Correction:

	Γεώργιος Παπαϊωάννου


	Κατασκευές:

	Διονύσης Τσώκος


	Comic Art:

	Δημήτρης Σχοιναράκης


	Μουσική Επιμέλεια:

	Γεώργιος Παπαϊωάννου


	Original Score:

	Δημήτρης Παπαβασιλείου

	Mix & Mastering Ήχου:

	Μάριος Σκαλτσάς, Δημήτρης Παπαβασιλείου,
Γεώργιος Παπαϊωάννου


	Υποτιτλισμός:

	Κρυσταλία Παπαϊωάννου, Αγγελική Παπαβασιλείου


	Διάρκεια:

	109 λεπτά


	Παραγωγή:

	OTiNaNAi Productions



	


*Όλοι οι συντελεστές της ταινίας εργάστηκαν αφιλοκερδώς στον ελεύθερο τους χρόνο, ενώ τα γυρίσματα έχουν γίνει σε χώρους που έχουν παραχωρηθεί χωρίς οικονομικό αντάλλαγμα. Αυτό είχε ως αποτέλεσμα το κόστος να μη ξεπεράσει τα 2.000€.

ΒΑΣΙΚΟΙ ΧΑΡΑΚΤΗΡΕΣ

	Σούπερ Δημήτριος:

	Δημήτρης Βαϊνάς


	Κάπτεν Φ.ΡΟΜ:
	Πάρης Παπαδόπουλος


	Μαρία Μαγδάλω:
	Όλγα Σφέτσα


	Τσόκο:
	Τάσος Μασιάς


	Όχι ο Τσόκο, ο άλλος:
	Σπύρος Παπανούμ



	


ΣΥΜΜΕΤΟΧΕΣ ΣΕ ΦΕΣΤΙΒΑΛ

Νοέμβριος 2011 52o Διεθνές Φεστιβάλ Κινηματογράφου Θεσσαλονίκη (πρεμιέρα)
Μάρτιος 2012 7ο Φεστιβάλ Επιστημονικής Φαντασίας & Φανταστικού της Αθήνας
Μάιος 2012 Los Angeles Greek Film Festival
ΕΛΛΗΝΙΚΟΣ ΤΥΠΟΣ (επιλεγμένα άρθρα)

"Η γοητεία του αντάρτη"
ΤΟ ΒΗΜΑ Γιάννης Ζουμπουλάκης (διάβασε το)
"Ο Σούπερ Δημήτριος της Θεσσαλονίκης"
ΒΗΜΑgazino Δημήτρης Θεοδωρόπουλος (διάβασε το)
"Η OTiNaNAi productions παρουσιάζει…"
ATHENSvoice Βάγια Ματζάρογλου (διάβασε το)
"Αντάρτικο σινεμά με λεφτά που... δεν υπάρχουν"
Αγγελιοφόρος Χρύσα Νάνου (διάβασε το)
"Ένας Σούπερ Δημήτριος θα μας γλιτώσει (από όλα)"
OUGH! Kapetank (διάβασε το)
ΣΧΕΤΙΚΕΣ ΙΣΤΟΣΕΛΙΔΕΣ

http://www.otinanaiproductions.gr/
http://www.superdemetrios.gr/
Σούπερ Δημήτριος

Από την Πέμπτη 19 Απριλίου έως την Τρίτη 24 Απριλίου 2012, στις 21:30

Σάββατο 21 Απριλίου, δύο προβολές: 

· στις 19:30 με ελληνικούς υπότιτλους για άτομα με προβλήματα ακοής και
· στις 21:30  + Ανοικτή Συζήτηση  με τον σκηνοθέτη Γιώργο Παπαιωάννου
Διάρκεια: 109'

Αίθουσα: Κινηματογράφος

Εισιτήριο: 5€
****
Παρασκευή 27 Απριλίου 2012, στις 19:00
ΠΡΟΒΟΛΗ ΙΣΤΟΡΙΚΟΥ ΝΤΟΚΙΜΑΝΤΕΡ

"Στην Εξορία - Ερζουρούμ / Άσκαλε"

Α’ Βραβείο στο Διεθνές Φεστιβάλ Δράμας, Σεπτέμβριος 2010

Σκηνοθεσία: Καλλιόπη Λεγάκη
Σενάριο: Ειρήνη Σαρίογλου
Μουσική: Ελένη Καραΐνδρου
Προλογίζουν:
Ελένη Λετώνη, Διευθύντρια Ελληνικού Ιδρύματος Ιστορικών Μελετών

Ειρήνη Σαρίογλου, Ερευνήτρια - Ιστορικός
Είσοδος Ελεύθερη

Απαραίτητη κράτηση θέσεων

Το Ελληνικό Ίδρυμα Ιστορικών Μελετών (ΙΔ.ΙΣ.ΜΕ.) και το Ίδρυμα Μιχάλης Κακογιάννης  με ιδιαίτερη χαρά σας προσκαλούν στην προβολή του ιστορικού ντοκιμαντέρ «Στην Εξορία - Ερζουρούμ / Άσκαλε».
Το Νοέμβριο του 1942 η Τουρκία επιβάλλει έναν κεφαλικό φόρο, το Βαρλίκι (φόρο περιουσίας). Ο δυσβάσταχτος αυτός φόρος, επιβλήθηκε από την τότε τουρκική κυβέρνηση (Ινονού - Σαράτσογλου) με κραυγαλέα μεροληπτικότητα σε βάρος του μη μουσουλμανικού πληθυσμού της (Ελλήνων, Αρμενίων και Εβραίων).

Όσοι από αυτούς δεν κατάφεραν να πληρώσουν αυτόν το ληστρικό φόρο οδηγήθηκαν στα εργατικά τάγματα στην ενδοχώρα της Τουρκίας (Ερζουρούμ).

Το ντοκιμαντέρ αυτό βασισμένο στο ημερολόγιο-μαρτυρία του Κωνσταντίνου Κιουρκτσόγλου καταγράφει -για πρώτη φορά στην ιστορία- τις πραγματικές διαστάσεις αυτής της οδυνηρής εμπειρίας.

Σκηνοθεσία: Καλλιόπη Λεγάκη

Σενάριο: Ειρήνη Σαρίογλου

Μουσική: Ελένη Καραΐνδρου

Α’ Βραβείο στο Διεθνές Φεστιβάλ Δράμας τον Σεπτέμβριο 2010.

Η βραδιά ανοίγει με  την Ελένη Λετώνη, Διευθύντρια του Ελληνικού Ιδρύματος Ιστορικών Μελετών, σε μια σύντομη εισήγηση για το έργο και τις δραστηριότητες του ΙΔ.ΙΣ.ΜΕ και την Ειρήνη Σαρίογλου, η οποία προλογίζει την προβολή του ντοκιμαντέρ με αναφορά της στο ιστορικό πλαίσιο της εποχής, αλλά και με μια αναδρομή στα γεγονότα, συστήνοντας με τον τρόπο αυτό τόσο το βιβλίο, όσο και το ντοκιμαντέρ.

Παρασκευή 27 Απριλίου 2012, στις 19:00
ΠΡΟΒΟΛΗ ΙΣΤΟΡΙΚΟΥ ΝΤΟΚΙΜΑΝΤΕΡ

"Στην Εξορία - Ερζουρούμ / Άσκαλε"

Είσοδος Ελεύθερη

Απαραίτητη κράτηση θέσεων: ΙΜΚ, Πειραιώς 206, τηλ. 210 34 18 550 (11:00-14:00)

Ελληνικό Ίδρυμα Ιστορικών Μελετών

Μιλτιάδου 25, 15351, τηλ. 210 66 69 131-140, φαξ. 210 66 69 131, info@idisme.gr
***
συνεχίζεται:
ΚΙΝΗΜΑΤΟΓΡΑΦΟΣ
ΔΕΚΕΜΒΡΙΟΣ 2011 – ΑΠΡΙΛΙΟΣ 2012

Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη στο ΙΜΚ με  ελεύθερη είσοδο, απαραίτητη η κράτηση θέσης

ΑΠΡΙΛΙΟΣ 2012

Αφιέρωμα  "Προβολή στην Αμφισβήτηση"

&

 Αντηχούν Μουσικές… στο ΙΜΚ
Απρίλιος 2012,  Αφιέρωμα  "Προβολή στην Αμφισβήτηση"
· Τετάρτη 4  Απριλίου 2012, στις 21:30

Zabriskie Point 
Σκηνοθεσία:  ΜΙΚΕΛΑΝΤΖΕΛΟ ΑΝΤΟΝΙΟΝΙ  (ΗΠΑ – 1970 -  Έγχρωμη - 110’)

21:00,  αντηχούν μουσικές!
Άννα Στερεοπούλου, Μουσική Σύνθεση – Ερμηνεία


· Τετάρτη 11 Απριλίου  2012, στις 21:30

 Να πεθαίνεις στα 30 

Σκηνοθεσία:  ΡΟΜΑΝ ΓΚΟΥΠΙΛ (Γαλλία – 1982 – Ντοκιμαντέρ - A/M - 97΄)

21:00, αντηχούν μουσικές!
Άννα Στερεοπούλου, Μουσική Σύνθεση – Πιάνο – Κείμενα
Έλσα Παπέλη, Βιολοντσέλο
Ολύνα Ξενοπούλου,  Απαγγελία


· Τετάρτη 18 Απριλίου 2012, στις 21:30

Το αλάτι της γης 

Σκηνοθεσία ΧΕΡΜΠΕΡΤ ΜΠΙΜΠΕΡΜΑΝ (Η.Π.Α. - 1953 - 90’- Έγχρωμο)
21:00,  αντηχούν μουσικές!
Η Αργυρώ Κολιογιώργη και ο Κώστας Κοσμάς θα παρουσιάσουν συνθέσεις τους εμπνευσμένες από την ταινία το "Αλάτι της γης". 
Συμμετέχουν οι μουσικοί Γιώργος Σκριβάνος (φλάουτο) Αλέξανδρος Μιχαηλίδης (κλαρινέτο)
· Τετάρτη 25 Απριλίου 2012, στις 21:30

Το  Μίσος
Σκηνοθεσία:  ΜΑΤΙΕ ΚΑΣΣΟΒΙΤΣ  (Γαλλία – 1995 – 96’ – Α/Μ)
21:00,  αντηχούν μουσικές!
-Ο Ηλίας Κοτζιάς θα παρουσιάσει τα έργα Η Θάλασσά μου, Η Γάζα, η Σιωπή. Συμμετέχουν:  Μανούσος Πλουμίδης (κλαρινέτο), Ρωξάνη Παπαδημητρίου (τραγούδι), Σπύρος Σουλαδάκης (πιάνο), Εύα Τσούρου (χορός - περφόρμανς),
 Όλγα Χαλκίδου (σύνθεση - επιμέλεια βίντεο)
-Η Ναταλία Μαυράκη θα παρουσιάσει το έργο La haine attire la haine (το μίσος έλκει μίσος) για πιάνο και κρουστά εμπνευσμένο από την προβαλλόμενη ταινία.
Συμμετέχουν: Κατερίνα Καναβάκη (πιάνο), Γιώργος Φίλιππας (κρουστά)

Πληροφορίες - κρατήσεις θέσεων: 210 34 18 579, Δευ-Παρ 11:00 - 14:00

******

ΕΚΘΕΣΕΙΣ

ΕΚΘΕΣΗ ΦΩΤΟΓΡΑΦΙΑΣ
Από Πέμπτη 26 Απριλίου έως Τρίτη 15 Μαΐου 2012

«Εκτός πλαισίου χορού»
Γιάννης Σκουλάς

Εγκαίνια: Πέμπτη 3 Μαΐου 2012, στις 21:30
Ο Γιάννης Σκουλάς προτείνει μια επιλογή από την 24χρονη φωτογραφική του πορεία του σχετικά με το χορό και το Ίδρυμα Κακογιάννη παρουσιάζει τις καλλίτερες  φωτογραφίες του.


Με το φακό του, ο φωτογράφος ξεφεύγει από το καθιερωμένο πλαίσιο αποτύπωσης του χορού, επιχειρώντας την υπέρβαση για να αποδώσει την αίσθηση της αέναης κίνησης σωμάτων και ψυχών. 

Στην έκθεση προβάλλονται μεγάλα ονόματα της διεθνούς σκηνής του χορού, μπαλέτα, χοροθέατρα και κάθε είδους χορευτικά σχήματα, όπως Pina Bausch, Momix, Alvin Ailey, Tango por Dos, αλλά και τα μπαλέτα της Αγίας Πετρούπολης, της Λυών και του Μόντε Κάρλο, καθώς και ελληνικές ομάδες. 

Οι φωτογραφίες του είναι αναλογικές και δεν έχουν υποστεί καμία επεξεργασία.


Σημειώνει, ο Γιάννης Σκουλάς: "...Πώς συλλαμβάνονται οι στιγμές πριν τη στιγμή; Πώς μεταφέρεται το πάθος όσο αυτό φουντώνει; Πώς αναδεικνύεται η μαγεία πριν τελειώσει το μαγικό; Πώς γίνεται μια φωτογραφία χορευτική; ...Ως θεατής συνηθίζω να μισοκλείνω τα βλέφαρα και να αφήνομαι να αποθαυμάζω ό,τι καταφέρνει να τρυπώσει. Μ' αρέσει να κοιτώ αλλού, και να εγκαταλείπομαι σε ό,τι η περιφερειακή όραση χαρίζει.

...Στα χρόνια που φωτογράφιζα μπαλέτα, χοροθέατρα και χορευτικές ομάδες, ήμουν και εγώ στη σκηνή, αν και κάτω απ’ αυτήν.  ...Κι' έτσι είδα, πως είναι παντού μέσα στην τέχνη του χορού μια αποφασιστική στιγμή. Κι ίσως να είναι κι αυτός ο τρόπος που μια φωτογραφία γίνεται χορευτική, γίνεται κινούμενη χωρίς να' ναι κουνημένη".


Από Πέμπτη 26 Απριλίου έως Τρίτη 15 Μαΐου 2012

Έκθεση φωτογραφίας

«Εκτός πλαισίου χορού»

Γιάννης Σκουλάς

Εγκαίνια: Πέμπτη 3 Μαΐου 2012, στις 21:30
Αίθουσα: Φουαγέ Ισογείου
Ώρες λειτουργίας: Δευ - Κυρ 18:00 -22:00
ΕΙΣΟΔΟΣ ΕΛΕΥΘΕΡΗ

*****

συνεχίζεται:

ΕΚΘΕΣΗ & Παράλληλες Εκδηλώσεις
«Χίος 1912 -2012 εκατό χρόνια Ελευθερία;»

- μια πρώτη προσέγγιση-

Αίθουσα Τεχνών Καλλιόπη

Αστική Μη Κερδοσκοπική εταιρεία πολιτιστικής δράσης με έδρα τη Χίο
Πέμπτη 5  έως Κυριακή 29 Απριλίου 2012
Θεατρικό παιχνίδι, Εικαστικό εργαστήρι, Κινηματογραφικές προβολές
«Χίος 1912 -2012 εκατό χρόνια Ελευθερία; - μια πρώτη προσέγγιση» ονομάζεται η ομαδική έκθεση που διοργανώνει η Αίθουσα Τεχνών Καλλιόπη, Αστική Μη Κερδοσκοπική εταιρεία πολιτιστικής δράσης με έδρα τη Χίο, με αφορμή τα 100 χρόνια από την απελευθέρωση της Χίου, και φιλοξενεί το Ίδρυμα Μιχάλης Κακογιάννης από την Πέμπτη 5 έως την Κυριακή 29 Απριλίου 2012.

Τα Εγκαίνια της Έκθεσης θα γίνουν την Πέμπτη 5 Απριλίου 2012, στις 19:00 και διανθίζονται από την παρουσία του Strovili Quintet και  τις συνθέσεις του Γιάννη Χούλη με επιρροές από την ethnic Jazz σκηνή, ενώ κατά τη διάρκεια της έκθεσης  υπάρχουν και παράλληλα δρώμενα όπως θεατρικό παιχνίδι, εικαστικό εργαστήρι και κινηματογραφικές προβολές. 

Στην έκθεση παρουσιάζουν τη δουλειά τους 20 ανερχόμενοι και καταξιωμένοι καλλιτέχνες, Χιώτες ή χιακής καταγωγής, που δουλεύουν με διαφορετικά υλικά (ζωγραφική, μικρογλυπτική, κεραμική, φωτογραφία, βίντεο κ.ά.), όπως και μέλη της Φωτογραφικής Λέσχης Χίου.

Συμμετέχουν (αλφαβητικά):

Κίτσα Αγγελάκου, Βασιλική Αντωνοπούλου, Γιώργος Βαβυλουσάκης, Κωνσταντίνος  Βαβυλουσάκης, Γιώργος Ζυμαράκης, Δημήτρης Κοιλαλούς, Mικελία Λεγάτου, Σιδερής Λοΐζος, Γιώργος Μουτσάτσος, Μαρία Μπαχά, Νίκος Μπουμπάρης, Νίκος Παπαδημητρίου, Κική Περιβολάρη, Αφροδίτη Σεζένια, Αλεξάνδρα Στραβοράβδη, Αντώνης Τριανταφύλλου, Κωνσταντίνα Φόρου, Νικόλας Χατζής, Έβης Χρήστου, Σάντρα Χρήστου, Φωτογραφική Λέσχη Χίου.

Απώτερος στόχος είναι η έκθεση να εξελιχθεί, να διευρυνθεί και να εμπλουτιστεί με τη συμμετοχή και άλλων Χιωτών καλλιτεχνών, όπως επίσης, κι άλλων μέσων έκφρασης και να παρουσιαστεί στη Χίο αποτελώντας αφετηρία για ώριμο δημιουργικό διάλογο στο μέλλον.

Ενώ, μέρος της έκθεσης θα παρουσιαστεί στη Χίο, το Νοέμβριο 2012,  ώστε να έχουν τη δυνατότητα να την επισκεφτούν και σχολεία.  

ΠΡΟΓΡΑΜΜΑ ΠΑΡΑΛΛΗΛΩΝ ΕΚΔΗΛΩΣΕΩΝ
Πέμπτη 5 Απριλίου 2012, (εγκαίνια) 20:00 - 21:00

• Strovili Quintet
Συμμετέχουν: Γιάννης Κινίνης (σαξόφωνο, φλάουτο), Δημήτρης Χιώτης (κρητική λύρα), Χρυσόστομος Μπουκάλας (κόντρα μπάσο), Γιάννης Ηλιακής (τύμπανα), Γιάννης Χολής (κλασική κιθάρα, τζούρα), Αθηνά Χιώτη (τραγούδι)

Συνθέσεις του Γιάννη Χούλη και αυτοσχεδιασμοί με αναφορές στην εθνικέ τζαζ και την ελληνική μουσική παράδοση. 

Δευτέρα 9 Απριλίου, 19:00 - 21:00

· Ζωγραφίζουμε  μια Mandala με θέμα την ελευθερία!!!

Με την Asupta και την Urja
Με αφορμή την  έκθεση  τη Δευτέρα 9 Απριλίου από τις 19:00 έως τις 21:00 ανοικτή συνάντηση για τη  συν-δημιουργία  μιας  mandala με θέμα  "Ελευθερία;!"

Μanda στα σανσκριτικά   σημαίνει βαθύτερη ουσία ενώ la σημαίνει δοχείο. Μέσω της mandala   με πηγαία - αυθόρμητη ζωγραφική  θα αναζητηθεί βιωματικά  και μέσα από μία δημιουργική διαδικασία η σημασία της  ελευθερίας για τον καθένα  και ο τρόπος που βιώνεται η ποιότητα της ελευθέριας στο εδώ και τώρα πέρα από τα όρια του νου. 

Η Αsupta Μικελία Λεγάτου γεννήθηκε στη Χίο, όπου ζει και εργάζεται. Παρακολούθησε μαθήματα κεραμικής στην Αθήνα, στο τμήμα κεραμικής του ΕΟΜΜΕΧ, το 1984 - 1985. Από το 1985 διατηρεί το εργαστήρι της στη Χίο, μαζί με μόνιμο εκθεσιακό χώρο. Στον ίδιο χώρο έχει δημιουργήσει το ''Γαία - Κέντρο Διαλογισμού & Δημιουργικών Τεχνών''.  

Η Deva Urja - Ιωάννα Μακράκη σπούδασε σκηνοθεσία στις Η.Π.Α. και εργάστηκε σαν σκηνοθέτιδα στη Νέα Υόρκη. Το 1997, έγινε μαθήτρια του Osho και εκπαιδεύτηκε στο  Osho Multiversity της Poona, στην Ινδία, στις τεχνικές Counseling,  Zen Theater,  Hypnosis, N.L.P., Breathing, Reiki, Transessence, & Meditative Therapies.  Πρόσφατα δημιούργησε ένα νέο κέντρο διαλογισμού και εναλλακτικών θεραπειών, το Οsho Athens - The Secret Garden στο Λαγονήσι.

Σάββατο 28 Απριλίου 2012, 11:00-13:00

• Θεατρικό παιχνίδι για παιδιά ηλικία 8 – 15 ετών με την ηθοποιό Αρκαδία Ψάλτη βασισμένο σε έργα της έκθεσης
Η Αρκαδία Ψάλτη είναι ηθοποιός και φωτογράφος. Αποφοίτησε από τη Δραματική Σχολή Αρχή το 2002 και από τη Σχολή Φωτογραφίας Focus το 1992.
Έχει κάνει θεατρικά εργαστήρια για παιδιά και ενήλικες και σκηνοθέτησε πολλά θεατρικά έργα σε σχολεία της δευτεροβάθμιας εκπαίδευσης. Έχει εργαστεί σε εθελοντική βάση ως δασκάλα θεάτρου και σκηνοθέτης στο ΚΕΘΕΑ ,στην οργάνωση MOSAIC, η οποία υποστηρίζει τους μετανάστες και πρόσφυγες στην Αθήνα και στην κοινότητα του ''Εν Δράσει'' στις γυναικείες φυλακές Ελεώνα Θήβας. Από το 2008-2011 εργάστηκε στην Θεραπευτική Κοινότητα '' Ατραπός'' του ΟΚΑΝΑ - Οργανισμός Κατά των Ναρκωτικών – εφαρμόζοντας μεθόδους θεατρικού παιχνιδιού σε εφήβους που ήταν σε φάση απεξάρτησης. Έχει εργαστεί ως φωτογράφος από το 1992-1999 και εργάζεται στο θέατρο από το 1999.
ΠΡΟΒΟΛΕΣ: 

· Παρασκευή 27 Απριλίου 2012

20:00 "Xίων Τόποι" ένα φωτογραφικό οδοιπορικό. Παραγωγή της Φωτογραφικής Λέσχης Χίου (2009, διάρκεια 36')
Ένα φωτογραφικό οδοιπορικό, εμπλουτισμένο με κείμενα και μουσική, ξεναγεί το θεατή σε γνωστά και άγνωστα τοπία της Χίου, με σεβασμό στα αποτυπώματα του χρόνου και των ανθρώπων.  Μία παραγωγή της Φωτογραφικής Λέσχης Χίου  σε συνεργασία με το Αρχαιολογικό Μουσείο Χίου. Παρουσιάζεται δουλειά των μελών:   Γιάννη Βούλγαρη, Μιχάλη Καστερνούδη, Γιάννη  Μαλανδρινού, Σταμάτη Μενή, Γιάννη Οικονόμου, Μιχάλη Πλακωτάρη, Ισίδωρου Πλακωτάρη, Κώστα Σμυρνιούδη, Έφης Συρβίτη, Ευάγγελου Φαρμάκη, Απόστολου Φλιούκα
20:40  "Ο τυφλός Ψαράς" του Στράτου Βογιατζή και της Θέκλας Μαλάμου (2011, διάρκεια 37') . 
Το ντοκιμαντέρ που μάγεψε το κοινό στο 14ο Φεστιβάλ Ντοκιμαντέρ Θεσσαλονίκης-Εικόνες του 21ου Αιώνα, απέσπασε το 1ο βραβείο Κοινού, επιλέχτηκε να συμμετάσχει σε 5 Διεθνή Φεστιβάλ και να παρουσιαστεί σε 13 πόλεις της Ελλάδας.

Η ιστορία του κυρ Γιάννη, του τυφλού Ψαρά από τη Λαγκάδα της Χίου που εμφανίζεται σαν ένας άνθρωπος γεμάτος αντιφάσεις που αγκαλιάζει το ποιητικό παράδοξο της ζωής. Σαλπάρουμε μαζί του σε ένα ταξίδι που το παραμύθι και ο ρεαλισμός είναι οι δυο όψεις του ίδιου νομίσματος και βλέπουμε τον κόσμο μέσα από τα μάτια του, σε μια πορεία που αποκαλύπτει το σθένος και την υπέρβαση του ανθρώπινου πνεύματος.

21:20 «Το δέντρο που πληγώναμε»  του Δήμου Αβδελιώδη (1986, διάρκεια 75') 
Καλοκαίρι 1960, σ' ένα γραφικό χωριό της Χίου, τελευταίες μέρες του σχολικού έτους. Η φιλία δυο αγοριών της Δ’ τάξης του Δημοτικού κλονίζεται. Το σχολείο κλείνει και τα δυο παιδιά περνούν ένα μεγάλο μέρος του καλοκαιριού χωριστά. Ο ένας βοηθάει τη μητέρα του στα μαστιχόδεντρα, τα δέντρα που πληγώνονται και δακρύζουν την αστραφτερή τους μαστίχα. Ο άλλος, ακολουθεί τον δικό του, μοναχικό δρόμο και προσπαθεί να ξεφύγει από τη δική του αυταρχική μάνα, που συνηθίζει να τον κυνηγά με τον πλάστη στα σοκάκια του χωριού. Μια τυχαία συνάντησή τους κατά τη διάρκεια μιας τέτοιας καταδίωξης γίνεται αφορμή να επανασυνδεθούν και να περάσουν μαζί το υπόλοιπο καλοκαίρι.

· Σάββατο 28 Απριλίου 2012

19:00 "Xίων Τόποι" ένα φωτογραφικό οδοιπορικό. Παραγωγή της Φωτογραφικής λέσχης Χίου σε συνεργασία με το Αρχαιολογικό Μουσείο Χίου (2009, διάρκεια 36') 
19:40 "Ο τυφλός Ψαράς" του Στράτου Βογιατζή και της Θέκλας Μαλάμου (2011, διάρκεια 37').

20:20 «H Εαρινή σύναξη των αγροφυλάκων» του Δήμου Αβδελιώδη (1999, διάρκεια 176')

Στη Χίο του 1960, μετά τον ξαφνικό θάνατο του αγροφύλακα του Θολοποταμίου κανένας αντικαταστάτης του δεν μπορεί να στεριώσει στην κοινότητα. Οι κάτοικοι του χωριού έχουν τη φήμη πονηρών ανθρώπων και οι αγροφύλακες φοβούνται ότι ο αδικοχαμένος συνάδελφός τους έχει στοιχειώσει την περιοχή. Οι αντικαταστάτες εκτός από την φύλαξη της περιοχής θέτουν ως στόχο και μια νεαρή κι ατίθαση κοπέλα, την Ελισσώ. Είναι άνθρωποι με διαφορετικά πάθη και αδυναμίες, οι οποίοι εναλλάσσονται παράλληλα με τις εποχές, καθώς οι Τέσσερις Εποχές του Βιβάλντι χρωματίζουν ηχητικά τις τέσσερις διαφορετικές εικόνες της ελληνικής φύσης.

Προβολές:  Κρατήσεις θέσεων στα ταμεία του Ιδρύματος (Πειραιώς 206, Ταύρος) και τηλεφωνικά 210 3418579, Δευ – Παρ 11:00 – 14:00 
Απαραίτητη η κράτηση θέσης - Θα τηρηθεί σειρά προτεραιότητας

«Χίος 1912 -2012 εκατό χρόνια Ελευθερία;»

- μια πρώτη προσέγγιση-

Αίθουσα Τεχνών Καλλιόπη

Αστική Μη Κερδοσκοπική εταιρεία πολιτιστικής δράσης με έδρα τη Χίο
Πέμπτη 5  έως Κυριακή 29 Απριλίου 2012

Εγκαίνια: Πέμπτη 5 Απριλίου 2012, στις 19:00

Κλειστά:  Μ. Πέμπτη 12 Απριλίου έως και τη Δευτέρα 16 Απριλίου 2012
Αίθουσα: Εκθεσιακός χώρος 1ου ορόφου & 2ου ορόφου

Ώρες λειτουργίας: Δευ - Κυρ. 18:00 - 22:00

Είσοδος Ελεύθερη

Χορηγός καταλόγου: Τυπογραφείο "ΕΝΤΥΠΟ" ΣΑΛΙΑΡΗΣ, Ι. & ΣΙΑ  Ο.Ε.


Χορηγοί εγκαινίων: Εταιρεία ΧΥΜΟΙ ΧΙΟΥ Α.Ε. -  Κάμπος Χίου

                                Ένωση Μαστιχοπαραγωγών Χίου -

                                   Καταστήματα Mastihashop
****

**********

****

SWAP ΠΑΙΔΙΚΩΝ ΡΟΥΧΩΝ  

Κυριακή 22 Απριλίου 2012 11:00 – 16:00

Το Taλκ, το πρώτο free press περιοδικό ... «για γονείς που τα βλέπουν όλα», σε συνεργασία με το Ίδρυμα Μιχάλης Κακογιάννης, σας καλούν να ανταλλάξετε παιδικά ρούχα, βιβλία και παιχνίδια! Στις 22 Απριλίου 2012, από τις 11: 00 έως τις 16:00, το Ίδρυμα Μιχάλης Κακογιάννης θα φιλοξενήσει το πρώτο Swap του Taλκ!
Μαζί μας θα είναι η παραμυθού Σάσα Βούλγαρη, ενώ θα υπάρχει και προβολή ταινίας για παιδιά. Παράλληλα θα υπάρχει και ειδικός ξεχωριστός χώρος όπου ο καθένας μπορεί να χαρίσει όσα δεν θέλει να ανταλλάξει. Τα πράγματα που θα συγκεντρωθούν, θα δοθούν στις κοινωνικές υπηρεσίες του Δήμου Μοσχάτου- Ταύρου.

******

************

ΘΕΑΤΡΙΚΕΣ ΠΑΡΑΣΤΑΣΕΙΣ
ΕΚΤΟ ΠΑΤΩΜΑ

του Alfred Gehri
Διασκευή:  Άννα Παναγιωτοπούλου

Σκηνοθεσία: Μαριάννα Κάλμπαρη
Μουσική: Σταμάτης Κραουνάκης
Από 19 Απριλίου 2012 έως 10 Ιουνίου 2012, στις 21:00 

κάθε Σάββατο δύο παραστάσεις: 18:00 & 21:00

(κάθε Πέμπτη, Παρασκευή, Σάββατο, Κυριακή εκτός 10, 11, 12 & 13 Μαΐου)
Είκοσι χρόνια μετά την τελευταία και θρυλική πλέον παρουσίασή του στο θέατρο «Περοκέ» (1991-92), το έργο του Αλφρέντ Ζερύ, μοιάζει πιο επίκαιρο από ποτέ: Εν μέσω οικονομικής κρίσης του ‘30, μια ομάδα ανθρώπων -μικρογραφία ολόκληρης κοινωνίας- συνυπάρχει στο έκτο πάτωμα μιας παρισινής πολυκατοικίας. Με άξονα την κωμωδία που χαρακτηρίζει την επιτυχημένη διασκευή της Άννας Παναγιωτοπούλου,  παρακολουθούμε τη ζωή αυτών των ανθρώπων να ξετυλίγεται μέσα από τους έρωτες, τις συγκρούσεις, τα πάθη και πάνω από  όλα τα όνειρά τους. Όνειρα μικρά και μεγάλα, όνειρα που τους δίνουν τη δύναμη να αντέξουν τις δυσκολίες της καθημερινότητάς. Μόνο που μέσα στην πορεία του έργου, θα συνειδητοποιήσουν ότι πάνω και πέρα από τα όνειρα -που δυστυχώς τόσο σπάνια γίνονται πραγματικότητα- υπάρχει η αγάπη, η συντροφικότητα, η αλληλεγγύη, η αίσθηση ότι παραμένουμε ενωμένοι απέναντι σε κάθε δυσκολία. Και μόνο μέσα από αυτή την αίσθηση μπορούμε να βγούμε  αληθινοί νικητές στο παιχνίδι της ζωής. 
Η παράσταση χρησιμοποιεί τη φόρμα του μιούζικαλ για να ζωντανέψει αυτή την ιστορία που εκτυλίσσεται «πριν από τον πόλεμο, κάπου στο Παρί», αλλά θα μπορούσε με κάποιο τρόπο να συμβαίνει και κάπου στην Αθήνα του 2012.  

Τα γνωστά, αγαπημένα τραγούδια του Σταμάτη Κραουνάκη σε στίχους Λίνας Νικολακοπούλου ( «Τι ώρα είναι, τι μέρα είναι και ποιά χρονιά», «Το τραγούδι της κουτσομπόλας», «Το τραγούδι της ζήλειας», «Η κουπαστή» , για να αναφέρουμε ενδεικτικά κάποια από τα συνολικά 17 τραγούδια που γράφτηκαν ειδικά για την διασκευή της Άννας Παναγιωτοπούλου), γίνονται ο άξονας μιας παράστασης που συνδυάζει την πρόζα με πολλή- ζωντανή- μουσική και πολύ χορό. 

Ενός μιούζικαλ, που επιθυμεί να μιλήσει για την ανάγκη μας να ονειρευόμαστε, να αγαπάμε και να αγαπιόμαστε. 

Ενός μιούζικαλ χωρίς μεγάλη ορχήστρα και πανάκριβα, θεαματικά σκηνικά, αλλά με δεκαπέντε ανθρώπους που χτίζουν επί σκηνής με όχημα το χιούμορ, την τρέλα τους και τη μαγεία του ίδιου του θεάτρου, ένα όνειρο όπου τα πάντα μπορούν να συμβούν. 

Γιατί όπως λέει και ένα από τα τραγούδια της παράστασης, όνειρο είναι όλα : «τίποτα δεν έγινε, τίποτα δεν είδατε, τίποτα ποτέ...στο φινάλε είμαστε όλοι θεαταί...» 
Συντελεστές

Έργο: 




ΕΚΤΟ ΠΑΤΩΜΑ

Συγγραφέας:



Alfred Gehri
Διασκευή:



 Άννα Παναγιωτοπούλου

Μουσική:



Σταμάτης Κραουνάκης

Στίχοι:




Λίνα Νικολακοπούλου

Σκηνοθεσία:



Μαριάννα Κάλμπαρη
Μουσική διδασκαλία -

Ενορχήστρωση:


Αλέξης Πρίφτης
Χορογραφία:



Βάλια Παπαχρήστου
Σκηνικά - Κοστούμια:


Κωνσταντίνος Ζαμάνης
Σχεδιασμός φωτισμών:

Γιώργος Τέλλος
Μουσική επένδυση (βασισμένη στα μουσικά θέματα που έχουν γραφτεί από τον Στ. Κραουνάκη για την παράσταση):
Διονύσης Καλογερόπουλος



Ηχητική επένδυση:


Άρης Γεροντάκης



Α’ βοηθός σκηνοθέτη:

Δάφνη Σκρουμπέλου
Β’ βοηθός σκηνοθέτη:


Ελένη Μητροπούλου
Φωτογραφίες:



Βαγγέλης Κύρης
Παίζουν (αλφαβητικά):

Τζίνα
 Αλιμόνου,  Αιμιλία Βασιλακάκη,  Αρης Γεροντάκης,  Νεκταρία Γιαννουδάκη, Ευγενία Δημητροπούλου, Διαμαντής Καραναστάσης, Μαριλού Κατσαφάδου, Ασπασία Κοκόση, Ρούλα Μανιάτ, Γιάννης Παπαϊωάννου, Δημήτρης Παπανικολάου, Δημήτρης Τσολάκης, Γιάννης Στεφόπουλος

Συμμετέχουν:

Διονύσης Καλογερόπουλος (πιάνο) Στέλιος Δημόπουλος (διεύθυνση σκηνής)
ΕΚΤΟ ΠΑΤΩΜΑ

του Alfred Gehri
διασκευή:  Άννα Παναγιωτοπούλου

σκηνοθεσία: Μαριάννα Κάλμπαρη

Από 19 Απριλίου 2012 έως 10 Ιουνίου 2012, στις 21:00, 
κάθε Σάββατο δύο παραστάσεις: 18:15 & 21:00,
(κάθε Πέμπτη, Παρασκευή, Σάββατο, Κυριακή, εκτός από 10, 11, 12 & 13 Μαΐου)
Αίθουσα: Θέατρο

Διάρκεια: 2.15' με διάλειμμα
Εισιτήρια: 
16€, Κανονικό 



10€, Μαθητικό/ Φοιτητικό/ Κάτοχοι Κάρτας Ανεργίας (ΟΑΕΔ) & 


         Πολυτέκνων (ΑΣΠΕ) & Ευρωπαϊκής Κάρτας Νέων/ 



         Κάτοχοι Κάρτας  Πολιτισμού/ ΑμΕΑ/ Άνω των 65/



   9€ Ομάδες κατοίκων-γειτόνων (από 8 άτομα)

                3€ Ειδική τιμή για ατέλειες
*******

Venison*
«The Helter Skelter Company»
σκηνοθεσία: Θάνος Παπακωνσταντίνου

Παρασκευή 20 Απριλίου 2012 έως Κυριακή 20 Μαΐου 

(Κάθε Παρασκευή, Σάββατο, Κυριακή στις 21:30)
Η ομάδα «The Helter Skelter Company» επιστρέφει στο Ίδρυμα Μιχάλης Κακογιάννης [«Άμλετ, ο Πρίγκιπας της Δανίας», Black Box, Μάρτιος – Μάιος 2011] με την παράσταση «Venison» και αντλεί υλικά από τις Ευμενίδες του Αισχύλου και τον Ντοστογιέφκι, με σκοπό να παρακολουθήσει -μέσα από κόσμους που πλέουν ο ένας εντός του άλλου- την πτώση ένος προσώπου από τον πολιτισμό προς τη βαρβαρότητα, από το έγκλημα στην τιμωρία, από τον άνθρωπο στο κτήνος.
*(Venison = Κρέας από κυνήγι)
“Η μνήμη δεν είναι απλά ένα εργαλείο εξερεύνησης του παρελθόντος, είναι το θέατρο του παρελθόντος. Είναι δηλαδή το βασικό υλικό της παρελθούσας εμπειρίας με τον ίδιο τρόπο που το έδαφος είναι το υλικό μέσα στο οποίο οι νεκρές πόλεις κείτονται θαμμένες.” -

W. Benjamin
Ένας άντρας βρίσκεται σ’ ένα δωμάτιο νοσοκομείου τραυματισμένος. Κανείς δεν ξέρει από που έρχεται και τι έχει πάθει. Μια νοσοκόμα του δίνει τις πρώτες βοήθειες. Μια τηλεόραση στο δωμάτιο προβάλλει μια ταινία που κανείς δεν παρακολουθεί. Ο άντρας λιποθυμά και η νοσοκόμα τρέχει να φωνάξει βοήθεια. 

Ο άντρας βυθίζεται κι εγκλωβίζεται μέσα σε κόσμους παράξενους, ανεξήγητους, χαοτικούς. Χάνεται μέσα σε ένα παραλληρηματικό λαβύρινθο από μνήμες προσωπικές και συλλογικές, πρόσωπα, πλάσματα και φωνές που τον καταδιώκουν. Βρίσκεται να έχει διαπράξει κάποιο έγκλημα, και σαν φορέας ενός τραγικού πεπρωμένου, επιδιώκει την τιμωρία του. Μέχρι η περιπλάνησή του να τον οδηγήσει στη γη του κενού. Στον παράδοξο εκείνο χώρο όπου δεν υπάρχει τίποτα και τα πάντα πρέπει να ορισθούν από την αρχή. Στη μήτρα. Στον τόπο της αθωότητας. Σε ένα τοπίο δίχως χρόνο, ενοχές κι επιστροφή.
Συντελεστές 

Σύλληψη - Σκηνοθεσία: 

Θάνος Παπακωνσταντίνου
Συνεργασία στη Δραματουργία: 
Τζωρτζίνα Κακουδάκη
Σκηνικά - Κοστούμια:


 Δήμητρα Λιάκουρα
Κίνηση: 



Χαρά Κότσαλη
Σχεδιασμός - Σύνθεση Ηχων: 

Αντώνης Μόρας
Φωτισμοί: 



Χριστίνα Θανάσουλα
Βίντεο, Σχεδιασμός Έντυπου Υλικού & Γραφιστικών Εφαρμογών: 






Κωνσταντίνος Χαïδαλής (brittle.gr)

Γλυπτά Ζώων:



Περικλής Πραβήτας
Βοηθός Σκηνοθέτη: 


Ελεάνα Γεωργιάδου
Βοηθός Σκηνογράφου: 

Νίκη Ψυχογιού
Φωτογραφίες: 


Βάλια Πιλάφα
Κατασκευή Σκηνικού: 


Βασίλης Γεροδήμος
Επικοινωνία Ομάδας: 

Άρης Ασπρούλης
Οργάνωση Παραγωγής: 

Τέτα Αποστολάκη
Παραγωγή: 



The Helter Skelter Company
Παίζουν:

Λένα Δροσάκη,  Ιωάννα Μιχαλά,  Ελένη Μολέσκη,  Μάριος Παναγιώτου,  Θάνος Παπακωνσταντίνου

Venison
«The Helter Skelter Company»
σκηνοθεσία: Θάνος Παπακωνσταντίνου

Παρασκευή 20 Απριλίου 2012 έως 20 Μαΐου στις 21:30

(Κάθε Παρασκευή, Σάββατο, Κυριακή στις 21:30)
Αίθουσα: Ειδικά διαμορφωμένος υπόγειος χώρος

Διάρκεια: 90' 

Εισιτήρια: 
   15€, Κανονικό 



    10€, Μαθητικό/ Φοιτητικό/ Κάτοχοι Κάρτας Ανεργίας (ΟΑΕΔ) & 


             Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 
    

Κάρτας  Πολιτισμού/ ΑμΕΑ/ Άνω των 65 
*****

Η ΜΕΤΑΜΟΡΦΩΣΗ 

 Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Από την Πέμπτη 26 Απριλίου έως την Κυριακή 27 Μαΐου, στις 21:30
Πρεμιέρα: 26 Απριλίου 2012, στις 21:30

(κάθε Πέμπτη, Παρασκευή, Σάββατο και Κυριακή)

Η ομάδα Σημείο Μηδέν συνεχίζει την έρευνά της πάνω στο έργο του Φραντς Κάφκα παρουσιάζοντας σε θεατροποιημένη μορφή το διήγημα Η Μεταμόρφωση. 

Σημειώνει ο μεταφραστής και σκηνοθέτης της παράστασης Σάββας Στρούμπος: "Τα ανήσυχα όνειρα μιας νύχτας προκαλούν τη μεταμόρφωση του εμπορικού αντιπροσώπου Γκρέγκορ Σάμσα σε τεράστιο απεχθές ζωύφιο… Όμως, τι πραγματικά του συνέβη; Τι σημαίνει για μας μεταμόρφωση και πόσο κυριολεκτικά μπορούμε να την αντιληφθούμε;
Τα πρόσωπα της Μεταμόρφωσης δρουν και αντιδρούν σα να είναι μπλεγμένα μεταξύ τους με χιλιάδες νήματα, σε έναν παράλογο λαβύρινθο θρυμματισμένων ειδώλων, όπου οι βασανιστικά παγιωμένες και επαναλαμβανόμενες κοινωνικές συμπεριφορές έρχονται να διαμορφώσουν μια παράλογη μηχανή ποικίλων ψυχοσωματικών παραμορφώσεων, χωρίς καμιά δυνατότητα διαφυγής. Λειτουργούν σε μια αέναη επαναληπτικότητα, χωρίς ίχνος επίγνωσης της κατάστασης τους. Η ίδια τους η άγνοια για τα αδιέξοδα που αναπαράγουν και το μηχανικά αέναο των πράξεων τους τα μεταμορφώνει, τελικά, σε όντα πάσχοντα, έγκλειστα στη φυλακή των δικών τους εικόνων για τον εαυτό-τους-και-τον-κόσμο. Η Μεταμόρφωση αποτελεί ακριβώς αυτήν την ατέλειωτη κραυγή αγωνίας ενάντια στον αυτόβουλο και υπαρξιακό εγκλεισμό των σύγχρονων ανθρώπων. Οι άνθρωποι, όμως, μπορούν να δράσουν και διαφορετικά. Έχουν πάντα τη δυνατότητα να σπάσουν τα δεσμά της κάθε φυλακής τους, να δημιουργήσουν ρήγματα στις παραστάσεις της καθημερινότητας τους, τη δυνατότητα να δώσουν ένα τέλος στον όποιον εφιάλτη κι επιτέλους, να δράσουν δημιουργικά προς τον εαυτό τους-και-τον-κόσμο."  

Η ομάδα Σημείο Μηδέν είναι εταιρικός θίασος του Ο.Ε.Θ. – Σ.Ε.Η. και ξεκίνησε την ενασχόλησή της με τον Κάφκα παρουσιάζοντας την παράσταση "Στη  Σωφρονιστική Αποικία" (Φεβρoυάριος 2009).
Συντελεστές
Μετάφραση: Σάββας Στρούμπος, Δανάη Σπηλιώτη

Σκηνοθεσία: Σάββας Στρούμπος

Παίζουν: Μαρία Αθηναίου, Ελεάνα Γεωργούλη, Θοδωρής Σκυφτούλης, 
               Σάββας Στρούμπος, Μιλτιάδης Φιορέντζης.

Η ΜΕΤΑΜΟΡΦΩΣΗ του Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Από την Πέμπτη 26 Απριλίου έως την  Κυριακή 27 Μαΐου  
Πρεμιέρα: 26 Απριλίου 2012, στις 21:30

(κάθε Πέμπτη, Παρασκευή, Σάββατο και Κυριακή)

Αίθουσα: Black Box
Διάρκεια: 90' 
Εισιτήρια:       15€, Κανονικό 


             10€, Φοιτητές/ Μαθητές / Σπουδαστές/ Κάτοχοι Κάρτας Πολυτέκνων 

(ΑΣΠΕ)/ Άτομα άνω των 65 ετών/ ΑμΕΑ


 7€, Κάτοχοι Κάρτας Ανεργίας (ΟΑΕΔ)/ Νέοι έως 25 ετών/ Κάτοχοι 

Ευρωπαϊκής Κάρτας Νέων/ Κάτοχοι Κάρτας Πολιτισμού 

ΥΠ.ΠΟ.Τ
Η παράσταση γίνεται με την αιγίδα της Πρεσβείας της Τσεχικής Δημοκρατίας

Η μετάφραση του έργου θα κυκλοφορήσει από τις εκδόσεις Νεφέλη.

****
συνεχίζεται:
ΘΕΑΤΡΟ
Ομάδα Αρένα
«ΟΝΕΙΡΑ»

Are we such stuff as dreams are made on?

του Ουίλιαμ Σαίξπηρ
έως Τρίτη 24 Απριλίου 2012

κάθε Δευτέρα & Τρίτη στις 21.00
κλειστά: Δευτέρα 16 και Τρίτη 17 Απριλίου 2012
Tο Ίδρυμα Μιχάλης Κακογιάννης και η Ομάδα Αρένα παρουσιάζουν την παράσταση «Όνειρα», του Ουίλιαμ Σαίξπηρ, ένα εξαιρετικά δυνατό και πρωτότυπο θέαμα, βασισμένο επάνω στις ονειρικές σκηνές και στις σκηνές φαντασμάτων των έργων του κορυφαίου δραματουργού.  Πρόκειται για μια επιλογή ονείρων αλλά και παραισθήσεων από τα πολιτικά έργα του Σαίξπηρ, με τα οποία επιδιώκεται η διερεύνηση της έννοιας της εξουσίας, των τύψεων, των επιθυμιών, των εμμονών, του φόβου και του ιλίγγου.

Κάτω από αυτό το συγκεκριμένο θεματικό πρίσμα, τα όνειρα και τα φαντάσματα που συναντάμε σε πέντε κορυφαία ιστορικά δράματα και τραγωδίες του Σαίξπηρ -Άμλετ, Ιούλιος Καίσαρας, Κυμβελίνος, Μακμπέθ, Ριχάρδος ΙΙΙ- ζωντανεύουν στη σκηνή, όχι μόνο ως εσώτερα ψυχολογικά τοπία των ηρώων, αλλά και ως σύμβολα και φορείς αρχετύπων, όπως επίσης και ως κοινοί τόποι του συλλογικού ασυνείδητου. Με μαγικό τρόπο μέσα απ’ τα όνειρα ο συγγραφέας κατορθώνει να μεγεθύνει τα συναισθήματα των ηρώων του, μετατρέποντάς τα από προσωπικά σε καθολικά, από ατομικά, σε σύμβολα της ανθρωπότητας. Πλάσματα του μύθου και της φαντασίας του συγγραφέα, όπως φαντάσματα, νεράιδες, μάγισσες, λυκάνθρωποι, ακέφαλα σώματα, συνθέτουν ένα σύμπαν μαζί με τους ήρωες, όπου το όνειρο περιπλέκεται με την αληθινή ζωή, ενώ χάνονται τα όρια μεταξύ τους.
Στην παράσταση συνυπάρχουν η  μουσική performance και το video art  με τη θεατρική πράξη, με σκοπό να μεταφέρουν στο θεατή την ατμόσφαιρα του  παραμυθένιου και μαγικού, αλλά και υποβλητικού κόσμου του Ουίλιαμ Σαίξπηρ, μέσα σ’ ένα σκηνικό που χωρίζεται σε πεδία τα οποία αναφέρονται  στα τέσσερα στοιχεία της φύσης: αέρας, γη, νερό, φωτιά. 
Ο Γιώργος Διαμαντόπουλος, μουσικός της Ομάδας Αρένα, έχει δημιουργήσει ένα ηχητικό σύμπαν με μουσική την οποία ερμηνεύει ζωντανά κατά τη διάρκεια της παράστασης. Ο φωτιστής Νίκος Σωτηρόπουλος έχει σχεδιάσει τον ιδιότυπο φωτισμό, εμπνευσμένος από το στυλ του γερμανικού εξπρεσιονισμού των αρχών του 20ου αιώνα. Ο σκηνοθέτης και δημιουργός του θεάματος Αλέξανδρος Σωτηρίου, έχει αναλάβει τα ηνία αυτού του προκλητικού εγχειρήματος. Η ηθοποιός Εύα Σιμάτου, ενσαρκώνει τους γυναικείους ρόλους, ενώ ταυτόχρονα υπογράφει και τη μετάφραση των αποσπασμάτων των έργων του Σαίξπηρ που ακούγονται στην παράσταση.
Πρωταγωνιστούν οι ηθοποιοί: Εύα Σιμάτου, Λάζαρος Βαρτάνης, Χρήστος Τζιώτας, Γιάννης Μυλωνάς, Αλέξανδρος Σωτηρίου κ.α. 
ΣΥΝΤΕΛΕΣΤΕΣ
Σκηνοθεσία, Σύνθεση κειμένου, Σχεδιασμός Σκηνικού: Αλέξανδρος Σωτηρίου

Μετάφραση: Εύα Σιμάτου

Μουσική: Γιώργος Διαμαντόπουλος

Φωτισμοί: Νίκος Σωτηρόπουλος

Παίζουν οι ηθοποιοί: Εύα Σιμάτου, Λάζαρος Βαρτάνης, Χρήστος Τζιώτας,   Αλέξανδρος Σωτηρίου κ.α.

Ομάδα Αρένα
«ΟΝΕΙΡΑ»

Are we such stuff as dreams are made on?

του Ουίλιαμ Σαίξπηρ

έως Τρίτη 24 Απριλίου 2012

κάθε Δευτέρα & Τρίτη στις 21.00
κλειστά: Δευτέρα 16 και Τρίτη 17 Απριλίου 2012
Διάρκεια: 120’

Αίθουσα: Ειδικά Διαμορφωμένος Υπόγειος Χώρος
Τιμή εισιτηρίων: 15€, Κανονικό 



      10€ Μαθητικό/ Φοιτητικό/ Κάτοχοι Κάρτας Ανεργίας (ΟΑΕΔ) & 


Πολυτέκνων (ΑΣΠΕ) & Ευρωπαϊκής Κάρτας Νέων/ 




Κάτοχοι Κάρτας  Πολιτισμού/ ΑμΕΑ, άνω των 65 

******
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 
Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC
Υποστηρικτές Ιδρύματος Μ. Κακογιάννης

Dogkas Wines
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

